

VLADA REPUBLIKE HRVATSKE

Zagreb, 30. prosinca 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog uredbe o visini trošarine na energente i električnu energiju (EU) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članaka 97. stavak 2. Zakona o trošarinama („Narodne novine“, broj 106/18 i 121/19), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_2020. godine donijela

**UREDBU**

**O VISINI TROŠARINE NA ENERGENTE I ELEKTRIČNU ENERGIJU**

***Uvodne odredbe***

**Članak 1.**

Ovom Uredbom utvrđuje se visina trošarine na energente i električnu energiju.

***Preuzimanje akata Europske unije***

**Članak 2.**

Ovom Uredbom u hrvatsko zakonodavstvo preuzima se Direktiva Vijeća 2003/96/EZ od 27. listopada 2003. o restrukturiranju sustava Zajednice za oporezivanje energenata i električne energije Tekst značajan za EGP (SL L 283, 31.10.2003.), kako je posljednji put izmijenjena Provedbenom odlukom Komisije (EU) 2018/552 od 6. travnja 2018. o ažuriranju upućivanja u Direktivi Vijeća 2003/96/EZ na oznake kombinirane nomenklature za određene proizvode (SL L 91, 9.4.2018.).

***Visina trošarine***

**Članak 3.**

|  |  |  |
| --- | --- | --- |
| **PREDMET OPOREZIVANJA** | **Visina trošarine u kunama** | |
| **Olovni motorni benzin** | 4.500,00 | kn/1000 l |
| **Bezolovni motorni benzin** | 3.860,00 | kn/1000 l |
| **Motorni benzin za zrakoplove** | 4.500,00 | kn/1000 l |
| **Dizelsko gorivo** | 3.060,00 | kn/1000 l |
| **Loživo ulje** | 423,00 | kn/1000 l |
| **Plavi dizel** | 0,00 | kn/1000 l |
| **Kerozin – petrolej** |  |  |
| - za pogon | 2.660,00 | kn/1000 l |
| - za grijanje | 1.752,00 | kn/1000 l |
| **UNP – ukapljeni naftni plin** |  |  |
| - za pogon | 100,00 | kn/1000 kg |
| - za grijanje | 100,00 | kn/1000 kg |
| **Teško loživo ulje** | 160,00 | kn/1000 kg |
| **Prirodni plin** |  |  |
| - za pogon | 0,00 | kn/MWh |
| - za grijanje za poslovnu uporabu | 4,05 | kn/MWh |
| - za grijanje za neposlovnu uporabu | 8,10 | kn/MWh |
| **Kruta goriva** |  |  |
| - za poslovnu uporabu | 2,30 | kn/GJ |
| - za neposlovnu uporabu | 2,30 | kn/GJ |
| **Električna energija** |  |  |
| - za poslovnu uporabu | 3,75 | kn/MWh |
| - za neposlovnu uporabu | 7,50 | kn/MWh |
| **Biogoriva** | 0,00 | kn |

***Stupanje na snagu***

**Članak 4.**

Ova Uredba objavit će se u Narodnim novinama, a stupa na snagu 1. siječnja 2021. godine.

KLASA:

URBROJ:

Zagreb, 2020. godine

Predsjednik

**mr. sc. Andrej Plenković,** v. r.

**OBRAZLOŽENJE**

Pravna osnova za donošenje predložene Uredbe o visini trošarine na energente i električnu energiju propisana je člankom 97. stavak 2. Zakona o trošarinama („Narodne novine“, broj 106/18 i 121/19), kojim se daje ovlaštenje Vladi Republike Hrvatske da Uredbom određuje visine trošarina na predmete oporezivanja iz članka 96. stavka 6. Zakona (energenti i električna energija).

U prijelaznim i završnim odredbama Zakona o trošarinama („Narodne novine“, br. 106/18) koji je stupio na snagu 1. 1. 2019. godine u članku 149. propisano je da će Vlada Republike Hrvatske donijeti uredbu najkasnije u roku dvije godine od dana stupanja na snagu predmetnog Zakona.

Nova Uredba je u sadržajnom smislu identična trenutno važećoj Uredbi o visini trošarine na motorne benzine, plinsko ulje i kerozin za pogon (»Narodne novine«, broj 109/13, 48/14 i 43/15) te odredbama Zakona o trošarinama kojima su propisane visine trošarina za pojedine energente (važeća Uredba uređuje visine trošarine na benzine, plinska ulja (dizel) i kerozin, dok za ostale energente - ukapljeni naftni plin, prirodni plin, električnu energiju, ugljen i koks, plavi dizel te biogoriva visine trošarina uređuje stari Zakon o trošarinama).

Stoga se nova Uredba donosi isključivo radi pravno-tehničkog usklađenja i ispunjenja obveza njenog donošenja po novom Zakonu o trošarinama te se istom propisuju trenutno važeće visine trošarina.

Predlaže se stupanje na snagu ove uredbe 1. siječnja 2021. godine.